मिस नेपाल २०१७ निकिता चण्डकको जजमेण्टमा कला, सँस्कृति र आधुनिक युगको अपनत्व सँगै आयोजना भएको फेस अफ लुम्बिनी सिजन २ को ग्राण्ड फिनाले बुटवलमा भव्य कार्यक्रमका बीच सम्पन्न भएको छ । उक्त फिनालेबाट मिस्टर रोशन तिवारी र मिस गौरी शर्माले यस वर्षको ताज आफ्नो कोल्टोमा पारेका छन् ।
न्यू रेडिएण्ट कला केन्द्रद्वारा आयोजना गरिएको फेस अफ लुम्बिनी सिजन २ को विभिन्न चरणका कार्यक्रमहरु विगत १ महिनादेखि बुटवल, लुम्बिनी, कपिलवस्तु र काठमाण्डौका विभिन्न स्थानमा सम्पन्न गरी बुटवलमा ग्राण्ड फिनाले गरेका कला केन्द्रका फउण्डर तथा नायिका सोनु घिमिरेले बताइन् ।
लुम्बिन अञ्चलका विभिन्न स्थानबाट १८ जना प्रतिस्पर्धीबीच भएको उक्त फैशन, ट्यालेण्ट, साँस्कृतिक, प्रश्नोत्तर राउण्डको ¥याम्प जज मिस नेपाल २०१७ निकिता चण्डक र इन्टरनेशनल फैशन डिजाइनर अमित बरालले गरेका थिए ।
उक्त कार्यक्रममा मूख्य रुपमा मधु घिमिरेले कोरियोग्राफी गरेकि थिइन भने एसिस्टेण्ट कोरियो ग्राफिमा फेस अफ लुम्बिनी सिजन १ का विभिन्न विजेता लगायतले गरेका थिए ।
कार्यक्रममा युवा संघ नेपाल जिल्ला रुपन्देहीका अध्यक्ष नकुल शाही ठुकरीको प्रमुख आतिथ्यता, कला केन्द्रकी फाउण्डर तथा नायिका सोनु घिमिरेको अध्यक्षता तथा दुर्गा गुरुङ्ग र शपन कुमार एञ्जीलको सञ्चालनमा कार्यक्रम सम्पन्न भएको थियो ।